section_heading: Povijest
paragraph_text: Prema podatcima dr. Veljka Vukovića, jednoga od osnivača Društva, članstvo je redovito organiziralo izlete u okolicu Imotskog, na Biokovo i Zavelim. Sudjelovali su u pošumljavanju goleti između Crvenoga i Modroga jezera, park šume Gaj i ekološkim akcijama koje je organiziralo ekološko društvo „Lipa”. Skupina Imotskih planinara predvođena Pjerkom Penovićem 14. kolovoza 1933. uspela se na Triglav, što je u to doba među planinarima bilo iznimno dostignuće. Početkom Drugoga svjetskoga rata gasi se svaki rad Društva.